Why Don’t We

Why Don't We (lyhennetään usein WDW) on yhdysvaltalainen popyhtye. Yhtyeen jäseniä ovat Jonah Marais, Corbyn Besson, Daniel Seavey, Jack Avery ja Zach Herron. Heistä kaikki tekivät soolouraa ennen yhtyeen perustamista. Merkittävimmän läpimurron teki Daniel Seavey menestyessään American Idol -ohjelmassa vain 15 vuoden iässä. Yhtye on ollut yhteisillä kiertueilla monien tunnettujen artistien kanssa, joista esimerkkejä ovat Ed Sheeran, Taylor Swift ja The Chainsmokers. Yhtyeen faneja kutsutaan nimellä ”Limelights”.

Ura
WDW-yhtye perustettiin virallisesti 27. syyskuuta 2016 Los Angelesissa. Tämän jälkeen yhtye on julkaissut yhteensä viisi EP:tä sekä kaksi albumia, 8 Letters (2018) ja The Good Times And The Bad Ones (2021).

Yhtye julkaisi 7. lokakuuta 2016 ensimmäisen kappaleensa ”Taking You”, ja 25. lokakuuta 2016 julkaistiin yhtyeen ensimmäinen EP nimeltä Only The Beginning. Yhtyeen toinen EP, joka kantaa nimeä Something Different, julkaistiin 21. huhtikuuta 2017. Kolmas EP, nimeltään Why Don’t We Just, julkaistiin 2. heinäkuuta 2017. ”These Girls” -single julkaistiin 29. elokuuta 2017.

Yhtye on esiintynyt tunnetun YouTube-persoonan Logan Paulin videoilla, muun muassa monissa vlogeissa. Logan Paul on tuottanut yhtyeen kanssa kolme musikkivideota, ja kappaleessa ”Help Me Help You” he esiintyivät Logan Paulin kanssa. Yhtye oli myös mukana Loganin ”diss trackilla”, joka kohdistui hänen veljeensä Jake Pauliin. Kappale tunnetaan nimellä ”The Fall of Jake Paul”. Marraskuussa 2017 Why Don’t We julkaisi joulu-EP:n A Why Don’t We Christmas. Helmikuussa 2018 yhtye julkaisi singlen ”Trust Fund Baby”, jonka Ed Sheeran kirjoitti heille.

Yhtyeen ensimmäinen albumi 8 Letters, joka sisältää 8 kappaletta, julkaistiin 31. elokuuta 2018. Albumin singlejä ovat kappaleet ”Hooked” ja ”Talk”. Levyllä julkaistu kappale ”8 Letters” on yksi yhtyeen suosituimpia julkaisuja ja yksi Yhdysvaltain soitetuimpia kappaleita vuonna 2018.

Vuonna 2019 Why Don’t We julkaisi kaksitoista kappaletta: tammikuussa ”Big Plans”, helmikuussa ”Cold In LA”, maaliskuussa ”I Don’t Belong In This Club” (feat. Macklemore), huhtikuussa ”Don’t Change”, toukokuussa ”Unbelievable”, kesäkuussa ”Come To Brazil”, heinäkuussa ”I Still Do”, elokuussa ”What Am I”, syyskuussa ”What Am I” -kappaleesta ”Live And Unplugged” -version, lokakuussa ”Mad At You”, marraskuussa ”With You This Christmas” sekä joulukuussa ”Chills”. 

Yhtye ilmoitti vuoden 2020 alussa jäävänsä muutamaksi kuukaudeksi tauolle, mutta aika venyi ja yhtye tuli takaisin vasta syyskuun 2020 lopulla ja julkaisi tulevan albuminsa ensimmäisen singlen ”Fallin’”
pienoiskuva|Why Don't We yhtye vuonna 2019. Jäsenet vasemmalta oikealle: Daniel Seavey, Corbyn Besson, Jonah Marais, Zach Herron ja Jack Avery.

Why Don't We julkaisi 15.tammikuuta 2021 toisen albuminsa "The Good Times And The Bad Ones" joka sisältää 10 kappaletta, "Fallin' (adrenaline)", "Lotus Inn", "Slow Down", "Be Myself", "Love Song", "Grey", "For You", "I'll Be Okay", "Look At Me" ja "Stay".  Why Don't We kertoi eräässä haastattelussa, että jos kaikki kappaleet kuuntelee järjestyksessä, ne kertovat tarinan. Why Don't We myös paljasti, että albumin on tarkoitus olla erilaista kuin niin sanottu "poikabändimuotti" edellyttäisi. Yhtye myös kertoi omassa Youtube Originals -sarjassaan "30 Days With Why Don't We", että tämä  albumi on he aidoimmillaan, he ovat itse kirjoittaneet ja tuottaneet koko albumin. He myös puhuivat siitä, kuinka albumin kappaleet käsittelevät heidän elämäänsä liittyvistä asioista. Esimerkiksi Daniel Seavey kirjoitti kappaleen "Be Myself" Jack Averylle. Laulu kertoo ahdistuksesta: Jack Avery on avoimesti kertonut faneilleen kokemastaan ahdistuksesta.

Why Don’t We on vieraillut Suomessa kahdesti. He esiintyivät Suomessa 8. toukokuuta 2018.

 Jäsenet 

Jack Avery (Jack Robert Avery), kotoisin: Susquehanna, Pennsylvania, syntynyt: Burbank, Kalifornia, 1. heinäkuuta 1999.
Corbyn Besson (Corbyn Matthew Besson), kotoisin: Fairfax, Virginia, syntynyt: Dallas, Texas, s. 25. marraskuuta 1998.
Zach Herron (Zachary Dean Herron), kotoisin: Dallas, Texas, s. 27. toukokuuta 2001.
Jonah Marais (Jonah Marais Roth Frantzich), kotoisin: Stillwater, Minnesota, s. 16. kesäkuuta 1998.
Daniel Seavey (Daniel James Seavey), kotoisin: Portland, Oregon, s. 2. huhtikuuta 1999.

Luokka:Yhdysvaltalaiset poikabändit